Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 360

1. táblázat: A magyarországi népességváltozás lehetséges forgatókönyve Jellemzõ (1000 fõ, %) Népesség száma 9358,1 8987,3 8512,5 8036,3 65-× évesek száma 1730,3 1803,8 1918,7 2106,2 65-× évesek aránya 18,5 20,1 22,5 26,2 Forrás: A magyarországi népességváltozás lehetséges forgatókönyve (Hablicsek László) Idõsödõ társadalom és a szolgáltató védelmi rendszerek Magyarország népessége fogy, korösszetételében változik – idõsödik. E változások ráirányítják a figyelmet a társadalmi szolgáltató és védelmi rendszerek hosszú távú pénzügyi fenntarthatóságára. Az ellátó-szolgáltató rendszerekfejlesztésecsakakkorlehet hatékony,ha sikeresenigazodika társadalmi-családistrukturális változásokhoz, a szükségletekhez, a gazdasági adottságokhoz. Felkészülés az idõskorra A különbözõ szolgáltatások modernizációja, a társadalmi bevonódás elõmozdítása az idõsügy területén is idõszerûvé vált. A növekvõ élettartam hatással van a különbözõ ellátó és szolgáltató rendszerekre, a megnövekedett életkorból adódó kihívásokra stratégiailag fel kell készülni. A társadalmi és demográfiai változások hatására új szükségletek és új keresletek jelennek meg, melyre mind politikai, mind társadalmi, mind gazdasági és szolgáltatói szinten szükséges reagálni. Hazánkban is idõszerûvé vált a társadalmi szemlélet formálása, a meglevõ védelmi-szolgáltató rendszerek hozzáigazítása a demográfiai és a családi struktúrákban bekövetkezett változásokhoz, valamint mindazon intézkedések elindítása is, amelyek hozzásegítik a társadalom tagjait, hogy már jóval az idõskor elõtti életszakaszukban tudatosan tudjanak felkészülni a saját idõskorukra. Idõspolitika az Európai Unióban Az Európai Unió Szociálpolitikai Ütemterve célkitûzésként határozza meg a humánszolgáltatások modernizálását és fejlesztését a társadalmi és demográfiai struktúrák változásaira adott válaszként úgy, hogy a védelem szerepe produktív tényezõként jelenjen meg. Az Európai Bizottság 2002 márciusában kiadott dokumentumában rögzíti, hogy „az öregedési politikáknak széles életpályát és a társadalomra kiterjedõ közelítést kell elfogadniuk, figyelembe véve az ENSZ globális kezdeményezéseit és alapelveit”. Az ENSZ 1991-ben elfogadott, idõs emberekkel kapcsolatos alapelveiben az áll, hogy olyan idõspolitikára van szükség, amely az egész élet során biztosítja a függetlenséget, a részvételt, a gondoskodást, az önmegvalósítást és a méltóságot. Az uniós tagállamok elsõdleges feladata az államadósság csökkentése, a foglalkoztatás javítása, ezen belül az idõsek aktivitásának elõsegítése, valamint a termelékenység növelése. Indokolt és elkerülhetetlen a nyugdíjrendszer, az egészségügy és a szociális ellátás rendszerének újragondolása, fejlesztése, e területek összehangolása, valamint a nyitott és versenyképes informatikai gazdaság fejlesztése. Flexibilis és hatékony idõspolitika Az idõsebb emberek számának növekedését, az ebbõl következõ kihívásokat érzékelve, szükség van a jelenlegi humánszolgáltatói hálózat átalakítására és modernizálására. Olyan flexibilis és hatékony idõspolitika kialakítása szükséges, mely épít a társadalom, illetve a szolgáltató és humánvédelmi rendszerek résztvevõire, így a szolgáltatásokat igénylõk szükségleteire és véleményére. Az idõsödõ és idõs emberek szükségleteinek biztosításához tovább kell erõsíteni az állami, a civil szféra, a for-profit szektor, a magánszemélyek, az idõsek ellátásában érintett szakmák (interszektoriális), a humánszolgáltató rendszer egyes tagjai (intraszektoriális) közötti folyamatos párbeszédet és együttmûködést. Hatékony ellátórendszerek Az ellátórendszerek hatásosságának és hatékonyságának erõsítése nem képzelhetõ el a szociális és egészségügyi szektor, az oktatás- és foglalkoztatáspolitika eszközrendszereinek harmonizációja és a szolgáltatások fejlesztése nélkül. Olyan ellátórendszerre van szükség, amely mindenki számára hozzáférhetõen, egységes, egymásra épülõ szolgáltatásokat biztosít, folyamatos és megbízható módon. Az idõskorúak számára világossá kell tenni, hogy jelenleg a szolgáltatások milyen köre áll rendelkezésükre. Az idõsek hozzáférése a szolgáltatásokhoz A Stratégia alapvetõ irányelve és az idõspolitikai fejlesztés egyik célja, hogy az idõskorúak jól-léte szempontjából a személyre szabott szolgáltatások széles köre álljon rendelkezésre. Ezek figyelembe veszik, hogy az idõskorú személyeknek egyénenként eltérõ társadalmi és kulturális szükségleteik vannak. Az idõsebb személyeknek úgy kell hozzáférniüka különféleszolgáltatásokhoz,hogy azokleginkábbigazodjanaka sajátszükségleteikhez(a „setöbbet, se kevesebbet, mint amire éppen szükség van” elv érvényesítése). Az idõsek számára minõségi szempontok alapján is ismereteket kell nyújtani a szolgáltatások biztonságáról, megbízhatóságáról, hozzáférhetõségérõl és felhasználóbarát voltukról.Az idõsek számáratöbbféle módon – így képzésekkelis – kellaz önellátásés az életminõségükmegõrzésével kapcsolatos ismereteket biztosítani. Meg kell teremteni a feltételeit az élethosszig tartó tanulásnak, az önsegítés és öngondoskodás változatos lehetõségeinek és az önkéntesség szélesebb körû kiépítésének is. Idõskor és társadalmi részvétel, esélyegyenlõség A magyarországi idõspolitika egyik legfontosabb megoldandó kérdése az idõskorúak diszkriminációjának megszüntetése és esélyegyenlõségének megteremtése. Ma még sok idõsebb ember ki van téve a társadalmi kirekesztés valamelyik kockázatának: elszigetelõdés, egészségi problémák, hozzáférés az ellátásokhoz. A társadalmi részvétel azt is jelenti, hogy az egyén milyen mértékben, milyen intenzitással és hányféleképpen használja fel képességeit, tudását, egyéniségének sajátos adottságait más emberek, szûkebb vagy tágabb közösségek hasznos szolgálatára, gazdagítására, illetve milyen mértékben veszi igénybe mások adottságait saját élete alakításában. Ebben az értelemben a társadalmi részvétel, illetve a közösségileg aktív lét azt feltételezi, hogy az egyén tevõlegesen befolyásolja nemcsak saját maga, hanem a különbözõ közösségek életét, hozzáadja tudását, normáinak érvényesítését, munkáját, bizalmát, egyéniségének színét, jellegét a közösség egészéhez. Deficitmodell helyett fejlõdésmodell A Stratégia lényege egy paradigmaváltás elfogadtatása és érvényre juttatása, mely szerint az idõsekrõl való gondoskodásban a korábbi deficitmodell (veszteségekre történõ összpontosítás) helyett a fejlõdésmodellben (a meglévõ képességek megõrzése, szunnyadó készségek elõhívása) szükséges gondolkodni és cselekedni. Lényeges kihangsúlyozni a szemléletformálás szükségességét és hasznosságát, hiszen a társadalomba való bevonás, az emberi képességek fejlesztésének hangsúlyozása egyúttal elõmozdítja a gazdasági dinamizmust, a társadalmi stabilitást és szolidaritást. Az ellátások hatékonysága és a társadalmi igazságosság kölcsönösen erõsítik egymást. A humánszolgáltató rendszerek összehangolása, korszerûsítése a lakosság valamennyi rétegét érintik – az egészen fiataloktól a nagyon idõsekig. Mindez a szociális igazságosság és a társadalmi kohézió erõsítésének egyik eleme. Minél gyorsabban sikerül a társadalom idõsödése nyomán megjelenõ új feladatokat ellátni, annál sikeresebb lehet a fejlesztés, s növekedhet a szolgáltatásokkal való elégedettség. Ennek megvalósítása érdekében az idõsebb személyeknek lehetõséget kell biztosítani a szolgáltatások közötti nagyobb mértékû választásra. Ez a szolgáltatások jelenleginél szélesebb választékával és színvonaluk emelésével biztosítható. Egy jól funkcionáló társadalom védelmi és szolgáltató rendszere segít elõmozdítani az idõskorúakról és életükrõl egy differenciáltabb és változatosabb kép kialakítását. Ez a kép jobban tükrözi a valóságot, mint a jelenlegi, s egyúttal csökken az idõsekrõl kialakított negatív sztereotípiák térnyerése. Ezért az idõspolitikai célkitûzések területén is támogatni kell az idõskorúakat abban, hogy a társadalom minden korosztálya számára tudatosabbá tegyék az idõsödés pozitív vonatkozásait. Az idõsekre fókuszálva tovább kell erõsíteni a társadalmi kommunikációs csatornákat és a társadalmi joggyakorlatok átvételét. A Stratégia minõségi-szakmapolitikai fejlesztési irányvonalakat határoz meg, melyek célja, hogy megakadályozzák az idõsek társadalmi kirekesztõdését, fokozzák az érintettek bevonását és az e céllal történõ együttmûködések fejlesztését a különbözõ szektorok (kormányzati, nonprofit, for-profit, informális közösségek), a különbözõ szakpolitikák és különbözõ szolgáltató partnerek között. Az idõskorúak heterogén csoportjai erõforrásként kezelhetõk Az idõskorú személyek nem alkotnak egyetlen homogén csoportot. Ezt az irányelvet az idõspolitika sikeressége szempontjából a Stratégia kidolgozásakor mindig szem elõtt tartjuk, hiszen az idõskorúak jól-léte szempontjából alapvetõ jelentõségû. Az idõskorúak heterogén csoportot alkotnak, amelyet erõforrásként lehet és kell kezelni, függetlenül hátterüktõl, tevékenységeiktõl vagy az ellátások iránti szükségleteiktõl. Az idõsödés pozitív felfogásának érvényre juttatásához az idõskorúak tudását, bölcsességét és készségeit is szükséges beépíteni a szolgáltató rendszerek mûködtetésébe, valamint el kell ismerni hozzájárulásaikat a közjóhoz, például a háztartások, szomszédságok közötti segítõ kapcsolatok méltánylása révén. Az önkéntes tevékenység további fejlesztésével elõ kell mozdítani a lakóközösségi alapú önkéntes mozgalmakat, a fiatal és idõsebb korú személyek együttmûködését egymás segítésében. Az önkéntesség erõsíti a generációk közötti kapcsolatokat, a tudások és tapasztalatok átadását, az értékek és az alkotó problémamegoldó készségek továbbörökítését. A felszabaduló idõ aktív és hasznos eltöltése A kultúratranszfer az idõsek számára saját társadalmi fontosságuk és értékük megerõsítését jelenti. A nyugdíjas kor elérése olyan idõmennyiség felszabadulását eredményezi, amelynek eltöltési módja nagymértékben meghatározza nemcsak az egyén közérzetét és társadalmi helyét, hanem a vele egy háztartásban élõ közvetlen családtagjaiét is. A felszabaduló idõ aktív és hasznos eltöltése az egyén számára önmegvalósítási sikert jelent, míg a társadalom mûködése szempontjából a kohéziót és a pozitív társadalmi identitást erõsítõ tényezõ. A korábbi tervek, vágyak megvalósítása vagy a civil szervezetekben való részvétel segíti az idõs emberek munkaerõpiacról való kilépésének átmenetét, s egyben hozzájárul az idõsek társadalmi integrációjához és környezetükön belüli elismertségük növeléséhez. Egészség, képzettség, tudás – az idõsek minõségi életének kulcs-motívumai A méltó idõskor feltétele az aktivitás széles értelemben vett kitolása idõben annyira, amennyire csak lehetséges. Ahhoz, hogy ez megvalósuljon, a gazdasági, pénzügyi motivációnak és az egészségnek kulcsszerepe van. Hazai kutatások is igazolják, hogy az egészségi állapot, a képzettség vagy tudáshiány komolyan befolyásolja a munkaerõ-piaci pozíciót, a munkaesélyek pedig erõsen hatnak az egyén anyagi, szociális helyzetére, végsõ soron élete minõségére. Az élet korábbi szakaszainak minõsége pedig csaknem teljes egészében eldönti, milyen minõségû életre van kilátás idõskorban. Fentiekbõl az is következik, hogy a „megkomponált életútmodell” alakításához a kormányzati intézkedések összehangolására, rendszerszemléletre van szükség. Tekintettel arra, hogy településtípustól függõen is változó a különféle szolgáltatásokhoz való hozzáférés esélye – általánosságban a városokban egyszerûbb szolgáltatást igénybe venni, mint a kis lélekszámú településeken, tanyákon élõk esetében –, külön szolgáltatásokkal kell célba venni az olyan vidéki és távoli területeket, amelyeken az idõskorúak számára nem áll rendelkezésre elérhetõ szociális és egyéb típusú infrastruktúra. Az életkor meghosszabbodásával a népesség egyre nagyobb arányát alkotó generáció mind erõteljesebb társadalmi hasznosságának elõmozdítása fontos feladat, megkerülhetetlenül fontos cél. Fontos, hogy a ma még fiatalabb generáció tagjai számára és a most idõs generáció számára egyaránt pozitív lehetõségeket jelentsen a közeli és távoli jövõ. Az idõsödési folyamat menedzselése fiatalabb korban kezdõdik Az Idõsügyi Nemzeti Stratégiában elsõdleges célcsoportot képeznek a mai idõsebb generáció tagjai. Rá kell azonban mutatni, hogy az aktív idõskor lényege éppen a generációk közötti szerves kapcsolatban és kölcsönös támogatásban rejlik. Így a középkorú és a fiatalabb generációk számára sem közömbös az idõsek aktivitása, életminõsége, az õ majdani saját idõskoruk lehetõségei. A középgenerációk jövõképét és így mentális beállítódását is nagyban befolyásolja, hogy milyen idõskorra számíthatnak. A Stratégia ezért nemcsak az idõseket, hanem a középkorúakat és a felnövekvõ nemzedékeket is megszólítja, célkitûzéseivel hatni akar rájuk, hiszen a sikeres idõsödést már igen korán kell megalapozni. A Stratégiában az idõsödési folyamat menedzselése mind egyéni, mind társadalmi szinten új szemléletként jelenik meg. Az idõsödési folyamat menedzselése nem más, mint a lehetõ legkorábbi életszakaszban kezdõdõ tudatos felkészülés az idõskorra, egészséges életmóddal, melyen belül különösen nagy szerepet kap a táplálkozás, a mozgás, a képzés és a mentális egészség megõrzése. Az idõsödõ társadalom igényli a közösségi szintû megoldásokat, amelyeket mindig személyes szükségletekre és élethelyzetekrekellalkalmazni.Az Idõsügyi Nemzeti Stratégiában foglalt irányelvekmegteremtik annakkereteit, hogy az idõsödõk és idõsek tevékenyen részt vehessenek a társadalmi és gazdasági életben, továbbá számarányuknak megfelelõ képviselethez jussanak a döntéshozatal különbözõ szintjein, közvetlenül megjelenítve társadalmi csoportjuk érdekeit. A Magyarországon érvényesülõ és várható demográfiai folyamatok a generációk közötti íratlan megállapodások újrafogalmazását igénylik. Mélyreható gazdasági, társadalmi változások indokolják a Stratégia megalkotását. 2. HELYZETELEMZÉS 2.1. MAGYARORSZÁGI ADATOK Az adatok forrásai Hazánkban az idõsek helyzetével több intézet is foglalkozik, bár egyik sem tekinti fõ feladatkörének ezen társadalmi csoport vizsgálatát. Ennek következtében jelenleg még nem létezik az idõs társadalom helyzetével foglalkozó átfogó kutatási projekt, bár az idõsek helyzetének jobb megismerése céljából erre igen nagy szükség lenne. Az idõsügyi területtel foglalkozó, rendelkezésre álló és a Stratégia készítéséhez igénybe vett háttéranyagok az alábbiak: – A Központi Statisztikai Hivatal és a Szociális és Munkaügyi Minisztérium „Ezüstkor” címû kötetei, melyek az idõskorúakra vonatkozó magyarországi adatokat tartalmazzák. – A KSH Népességtudományi Kutatóintézetének az „Életünk fordulópontjai, 2004/2005” címû kutatás adatfelvétele és a témával kapcsolatban közölt tanulmányok. – A népszámlálás és a kisnépszámlálás, az úgynevezett mikrocenzus idõsekre vonatkozó adatai. – A Szociálpolitikai és Munkaügyi Intézet szociális szolgáltatásokra vonatkozó adatai, elemzései. – A Központi Statisztikai Hivatal kapcsolódó kiadványai és adatbázisai. – Az Országos Nyugdíjbiztosítási Fõigazgatóság nyilvántartásaiból átvett adatok. – A Semmelweis Orvostudományi Egyetem Magatartástudományi Intézetének Hungarostudy kutatásának eredményei. – Nemzeti Stratégiai Jelentés a Szociális Védelemrõl és a Társadalmi Összetartozásról 2008–2010. – Az Állami Számvevõszék 0719. számú jelentése: „Jelentés az önkormányzatok szociális alapszolgáltatási tevékenységének ellenõrzésérõl”. – Az Állami Számvevõszék 0820. számú jelentése: „Jelentés az önkormányzati kórházak és a bentlakásos szociális intézmények ápolásra, gondozásra fordított pénzeszközei felhasználásának ellenõrzésérõl”. – A szociális tárca megbízásából elindult mûhelymunkák keretében készült idõsekkel kapcsolatos tanulmányok: Javaslat Nemzeti Idõsügyi Stratégia megalkotására. – Az Idõsügyi Tanács által delegált szakemberekbõl álló 14 munkacsoport tanulmánya. Lakosság korcsoportos összetétele Ha korcsoportok szerinti áttekintést készítünk a mai magyar lakosság összetételérõl, akkor jól látható az alábbi táblázatbólaz idõsek számarányánaknövekedése az össznépességenbelül. Az is követhetõ, hogy többségben vannak a 60 éven felüli nõk a férfiakhoz képest, és több mint 1,1 millió 70 éven felüli állampolgár él Magyarországon napjainkban.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes